Document ID: 31997D0622

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Μαΐου 1997 όσον αφορά τα ερωτηματολόγια για τις εκθέσεις των κρατών μελών σχετικά με την εφαρμογή ορισμένων οδηγιών στον τομέα των αποβλήτων (εφαρμογή της οδηγίας 91/692/ΕΟΚ του Συμβουλίου) (97/622/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον (1), και ιδίως τα άρθρα 5 και 6, καθώς και το παράρτημα VI,
την οδηγία 75/442/ΕΟΚ του Συμβουλίου, της 15ης Ιουλίου 1975, περί των αποβλήτων (2), όπως τροποποιήθηκε τελευταία από την απόφαση 96/350/ΕΚ της Επιτροπής (3),
την οδηγία 91/689/ΕΟΚ του Συμβουλίου, της 12ης Δεκεμβρίου 1991, για τα επικίνδυνα απόβλητα (4), όπως τροποποιήθηκε τελευταία από την οδηγία 94/31/ΕΚ (5),
την οδηγία 94/62/ΕΚ του Συμβουλίου και του Ευρωπαϊκού Κοινοβουλίου, της 20ής Δεκεμβρίου 1994, περί συσκευασιών και αποβλήτων των συσκευασιών (6),
Εκτιμώντας:
ότι το άρθρο 8 παράγραφος 1 της οδηγίας 91/689/ΕΟΚ απαιτεί από τα κράτη μέλη να διαβιβάζουν στην Επιτροπή πληροφορίες για την εφαρμογή της εν λόγω οδηγίας στο πλαίσιο εκθέσεως στην οποία αναφέρεται το άρθρο 16 παράγραφος 1 της οδηγίας 75/442/ΕΟΚ 7
ότι το άρθρο 17 της οδηγίας 94/62/ΕΚ απαιτεί από τα κράτη μέλη να διαβιβάζουν στην Επιτροπή πληροφορίες για την εφαρμογή της εν λόγω οδηγίας σύμφωνα με το άρθρο 5 της οδηγίας 91/692/ΕΟΚ 7
ότι το άρθρο 16 της οδηγίας 75/442/ΕΟΚ αντιακαταστάθηκε από το άρθρο 5 της οδηγίας 91/692/ΕΟΚ, το οποίο απαιτεί από τα κράτη μέλη να διαβιβάζουν στην Επιτροπή πληροφορίες για την εφαρμογή ορισμένων κοινοτικών οδηγιών υπό μορφή τομεακής εκθέσεως 7
ότι η εν λόγω έκθεση πρέπει να καταρτίζεται βάσει ερωτηματολογίου ή σχεδίου που καταρτίζεται από την Επιτροπή σύμφωνα με τη διαδικασία που ορίζεται στο άρθρο 6 της οδηγίας 91/692/ΕΟΚ 7
ότι η πρώτη τομεακή έκθεση θα καλύπτει την περίοδο 1998 έως και 2000 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συνεστήθη σύμφωνα με το άρθρο 6 της ανωτέρω οδηγίας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Διά της παρούσης θεσπίζονται τα ερωτηματολόγια που επισυνάπτονται στην παρούσα απόφαση, τα οποία αναφέρονται στις οδηγίες 91/689/ΕΟΚ και 94/62/ΕΚ.
Άρθρο 2
Τα κράτη μέλη θα χρησιμοποιούν τα εν λόγω ερωτηματολόγια ως βάση για τη σύνταξη των τομεακών εκθέσεων των οποίων απαιτείται η υποβολή στην Επιτροπή δυνάμει του άρθρου 5 της οδηγίας 91/692/ΕΟΚ και του άρθρου 17 της οδηγίας 94/692/ΕΟΚ.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 27 Μαΐου 1997.

Labels: 12
3
18
20